stanford-oval/wikipedia huggingface dataset:
Satunnaistaminen
Sovellukset

Satunnaistamista käytetään tilastotieteissä ja peleissä.
Tilastotiede

Satunnaistaminen on tilastollisen teorian peruspilareita, jonka tärkeyttä alleviivasi Charles S. Peirce teoksissaan.
Sayumi Michishige

| Sayumi Michishige> 道重 さゆみ |
| --- | --- |
 Sayumi Michishige vuonna 2014.
Henkilötiedot
Syntynyt: 13. heinäkuuta 1989 (ikä 35) Ube, Yamaguchi
Ammatti:  laulaja
Muusikko
Taiteilijanimi:  Sayumin, Shige-san, Sayu ja Shige-pink 
Tyylilajit:  J-pop 
Levy-yhtiöt:  Zetima 
Aiheesta muualla
helloproject.com/morningmusume
  [ Muokkaa Wikidatassa ] [ ohje ]  
Sayumi Michishige (jap. 道重 さゆみ, Michishige Sayumi; s. 13. heinäkuuta 1989 Ube, Yamaguchi) on japanilainen poplaulaja. Hän liittyi Hello! Project -kollektiiviin kuuluvaan Morning Musume -yhtyeeseen 6. sukupolven jäsenenä vuonna 2003; yhtyeen 19. single Shabondama oli ensimmäinen, jolla hän oli mukana. Hän sai suosiota omaperäisen luonteensa ja kauniin ulkonäkönsä ansiosta. Vuodesta 2012 hän toimi yhtyeen johtajana.
Michishige ”valmistui” eli lähti Hello! Projectista vuonna 2014. Hän oli tuolloin ollut Morning Musumessa yli 4 000 päivän ajan ja oli siten yhtyeen pitkäaikaisin jäsen.
Aiheesta muualla

Kuvia tai muita tiedostoja aiheesta Sayumi Michishige Wikimedia Commonsissa
Seututie 711

Seututie 711 on Kuortaneen Ruonasta Lappajärven Kivipuroon johtava seututie. Tie on kaksikaistainen ja päällystetty. Pituutta tiellä on noin 56 kilometriä. Tiellä on lyhyt yhteinen osuus valtatien 16 kanssa porrastetun tasoliittymän takia.
Reitti

Kuortane
Ruona (kantatie 66)
Heroja (yhdystie 7113)
Alajärvi
Kurejoki (yhdystie 7122)
Koivukoski (valtatie 16)
Lappajärvi
Karvala (seututie 733)
Söyrinki (seututie 741)
Kivipuro (kantatie 68)
Historiaa

Tieosuus Kivipuron risteyksestä (nykyinen kantatien 68 risteys) Lappajärven keskustan ohitse Söyrinkiin valmistui ja sai päällysteen vuonna 1967.
Kritiikkiä

Tietä on kritisoitu vaaralliseksi mutkaisuutensa takia.
Charleston (Länsi-Virginia)

| Charleston |
| --- | --- |
 Näkymä Charlestoniin.
 lippu
 Charleston Kanawhan piirikunnan kartalla.
 Charleston
 Koordinaatit: 38°21′N, 81°38′W 
Valtio:   Yhdysvallat
Osavaltio:  Länsi-Virginia
Piirikunta:  Kanawha
Väkiluku (2010):  51 400
 – Metropolialue:  304 284
 
 charlestonwv.gov 
Infobox OKVirheellinen NIMI-arvo: 
Charleston on Yhdysvaltojen Länsi-Virginian osavaltion pääkaupunki. Charleston on perustettu vuonna 1794 ja Länsi-Virginian pääkaupunki siitä tuli ensin väliaikaisesti vuonna 1870 ja lopullisesti seitsemän vuotta myöhemmin. Vuoden 2010 väestönlaskennan mukaan kaupungin asukasluku oli 51 400 ja vuoden 2017 arvion mukaan 47 929.
Maantiede

Charleston sijaitsee läntisten Appalakkien vuoristoon kuuluvassa kapeassa laaksossa Kanawha- ja Elk-jokien yhtymäkohdassa. Ympäröivä alue kuuluu Kanawhan piirikuntaan, jonka pääkaupunki on Charleston. Charlestonin tilastollinen metropolialue käsittää Kanawhan piirikunnan lisäksi Boonin, Clayn, Lincolnin ja Putnamin piirikunnat.
Etenkin talvisin Charlestonin alueen säälle ovat tyypillisiä suuret lämpötilojen vaihtelut. Alueen ilmastoon vaikuttaa sen sijainti pohjoisen arktisten ja etelän trooppisten ilmamassojen välissä. Paikallisten maanpinnan muodostumien takia Charleston on myös yksi Yhdysvaltojen sumuisimmista kaupungeista.
Historia

Nykyisen Charlestonin alueen alkuperäisasukkaita olivat adenakulttuurien intiaanit, jotka tunnettiin kummunrakentajina. Kumpuja on säilynyt nykypäiviin saakka esimerkiksi Charlestonin esikaupunki South Charlestonin alueella.
Eurooppalaistaustaisia siirtolaisia alkoi liikkua Kanawhan laaksossa 1760-luvulta lähtien. Ensimmäiset heistä olivat maanmittaaja ja kauppiaita. Vuonna 1773 maanmittaustehtävissä ollut eversti Thomas Bullitt perusti väliaikaisen leirin paikalle ollessaan matkalla Kentuckyyn. Myöhemmin hän sai palveluksistaan Suuren siirtomaasodan aikana oikeuden 1 000 eekkerin maa-alueeseen nykyisessä Charlestonissa. Bullittin kuollessa maat peri hänen veljensä, joka myi ne puolestaan eversti George Clendeninille vuonna 1787. Clendenin perusti puolestaan paikalle Virginian kuvernöörin kehotuksesta linnoituksen alueelle sotaretkiä tekevien intiaanien varalta. Linnoituksen virallinen nimi oli Fort Lee, mutta se tunnettiin paremmin nimellä Clendenin’s Settlement. Linnoituksen tuoman turvan johdosta paikalle alkoi saapua siirtolaisia. Vuonna 1794 osa Clendeninin omistamista maista jaettiin tiloiksi uusille siirtolaisille ja paikalle perustettiin hallinnollisesti kaupunki. Asutuskeskus sai nimen Charles Town Clendeninin isän mukaan. Puhekielessä ylseistyi sen lyhyt muoto Charleston, josta tuli kaupungin virallinen nimi sen hallinnollisen perustamisen yhteydessä tammikuussa 1818.
Suolasta tuli varhaisen Charlestonin talouden kulmakivi. Kanawhan laaksosta suolaa vietiin jokea pitkin eri puolille Yhdysvaltoja. Suolateollisuus taantui sittemmin 1800-luvun puoliväliltä lähtien. Suolateollisuuden lisäksi kaupungista tuli tärkeä liikenteen keskus, jonne länteen matkaavat saapuivat vaunuillaan ja josta jatkettiin usein jokea pitkin eteenpäin. Yhdysvaltojen sisällissodan aikana kaupungissa oli sekä Pohjois-, että Etelävaltioiden kannattajia, mutta suurin osa oli jälkimmäisten puolella. Etelävaltioiden kenraali William Loringin joukot hävittivät aluetta vuonna 1862. Vuonna 1870 Länsi-Virginian osavaltion pääkaupunki siirrettiin Charlestoniin Wheelingistä. Siirros oli aluksi väliaikainen, mutta muutoksesta tuli pysyvä seitsemän vuotta myöhemmin kansanäänestyksen jälkeen. Vuonna 1873 kaupunki liitettiin rautatieverkkoon.
Charleston kasvoi hitaasti, mutta varmasti 1800-luvun loppupuoliskolta ensimmäiseen maailmansotaan saakka. Kasvuun vaikutti esimerkiksi alueen luonnonvarojen, kuten kivihiilen kasvanut kysyntä. Vuonna 1913 ilmaantui uusi taloudellinen tekijä, kun kaupunkiin avattiin ensimmäinen kemikaalitehdas. Maailmansodan aikana tehtaat tuottivat muun muassa ammuksia ja myöhemmin yleistyi synteettisten materiaalien, kuten toisen maailmansodan aikana tuotetun tekokumin valmistus. 1980-luvun alussa Charlestoniin ja laajemmin koko Länsi-Virginiaan iski taloudellinen taantuma, josta kaupunki toipui suhteellisen hitaasti.
Talous

Charlestonin lähialueella on huomattavia määriä luonnonvaroja, kuten kivihiiltä, maaöljyä ja maakaasua. Luonnonvarojen varassa kaupunkiin muodostui merkittävää kemikaaliteollisuutta. Kaupungissa toimiviin tai toimineisiin alan yrityksiin lukeutuvat esimerkiksi Monsanto, Union Carbide Corporation, E. I. du Pont de Nemours, Dow Chemical Company ja FMC. Kemikaaliteollisuudella on edelleen huomattava merkitys kaupungin taloudelle, joka on kuitenkin sittemmin myös monimuotoistunut. Huomattavia työllistäjiä ovat esimerkiksi hallinto ja terveydenhoito.
Kotitalouksien keskimääräiset vuosittaiset ansiot Charlestonissa aikavälillä 2012–2016 olivat 46 720 Yhdysvaltain dollaria ja henkilöä kohden 34 182 dollaria. 20 % väestöstä eli köyhyysrajan alapuolella.
Väestö

Charlestonin asukasluku oli vuoden 2010 väestönlaskennan mukaan 51 400 ja vuoden 2017 arvion mukaan 47 929. Suuremman metropolialueen asukasluku oli vuonna 2010 304 284. Kaupungin asukkaista 80,3 % oli taustaltaan valkoisia, 11,3 % afroamerikkalaisia, 0,1 % intiaaneja, 1,6 % latinoja mistä tahansa rodusta ja 2,3 % aasialaisia. 4,1 % kaupungin asukkaista puhui kotonaan jotakin muuta kieltä kuin englantia ja 3,5 % kaupungin asukkaista oli syntynyt ulkomailla.
Koulutus

Länsi-Virginian yliopiston lääketieteellinen tiedekunta toimii Charlestonissa. Yksityisessä Charlestonin yliopistossa on yli 2300 opiskelijaa. Se on perustettu vuonna 1888. Kaupungissa toimii myös yksityinen University of Charleston ja historiallisesti afroamerikkalainen West Virginia State College.
Aiheesta muualla

Kuvia tai muita tiedostoja aiheesta Charleston (Länsi-Virginia) Wikimedia Commonsissa
Näkymä kaupunkiin läheiseltä kukkulalta.
West Virginia State Capitol.
Charlestonin keskustaa.
Charlestonin kaupungintalo.
Conza della Campania

| Conza della Campania |
| --- | --- |
 Nuova Conza della Campania
 Conza della Campania
 Koordinaatit: 40°52′27″N, 15°18′28″E 
Valtio:   Italia
Alue:  Campania
Maakunta:  Avellino
Pinta-ala:  
 – Maa:  51,64 km²
Korkeus:  440 (min. 394 - maks. 834)  m
Väkiluku (2014):  1 401 
 – Väestötiheys:  27  as./km²
 
 Kunnan kotisivut 
Infobox OKVirheellinen NIMI-arvo: 
Conza della Campania on kunta Italiassa Campanian alueella Avellinon maakunnassa.
Historia

Conza oli tärkeä kaupunki roomalaisten vallan aikaan. Se tunnettiin silloin nimellä Compsa. Alueella oli usein maanjäristyksiä, jotka tuhosivat kaupungin. Tämän takia kaupungin merkitys väheni vuosisatojen saatossa. Nykyään Compsasta on jäljellä arkeologiset kaivaukset.
Historia > Vuoden 1980 maanjäristys

Conza della Campania sijaitsi vuonna 1980 tapahtuneen Irpinian maanjäristyksen keskipisteessä, ja se kärsi suuria vahinkoja. Kunnassa menehtyi järistyksessä 184 henkilöä. Järistyksen jälkeen rakennettiin uusi Conza (Nuova Conza della Campania).
Maantiede

Kunta sijaitsee vedenjakaja-alueella. Alueella oleva järvi, Lago di Conza, laskee Ofantojokea pitkin Adrianmereen. Lago di Conza on tärkeä lintujärvi ja se on WWF:n valvonnassa.
Aiheesta muualla

Kuvia tai muita tiedostoja aiheesta Conza della Campania Wikimedia Commonsissa
Skip Barber

| Skip Barber> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1971-1972
Talli(t):  March
Kilpailuja:  6 (5 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Monacon GP 1971
Viimeinen kilpailu:  Yhdysvaltain GP 1972
Skip Barber (s. 16. marraskuuta 1936, Philadelphia, Yhdysvallat) on entinen yhdysvaltalainen Formula 1 -kuljettaja, joka osallistui kuuteen Formula 1 -osakilpailuun March-tallissa vuosina 1971-1972 ja ajoi myös sarjan ulkopuolisissa kilpailuissa. Hän ei saavuttanut yhtään MM-pistettä. Barber ajoi myös Trans Am -sarjaa, Canadian-American Challenge Cupia, Formula Fordia sekä Formula 5000:sta 1960-70-luvuilla. Vuonna 1974 hän oli Porsche 911 Carrera -autollaan Meksikon 1000 kilometrin kilpailussa kolmas.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1971 | Gene Mason Racing | RSA  | ESP  | MON DNQ | DUT NC | FRA  | GBR  | GER  | AUT  | ITA  | CAN Kesk. | USA NC |  | - | 0 |
| 1972 | Gene Mason Racing | ARG  | RSA  | ESP  | MON  | BEL  | FRA  | GBR  | GER  | AUT  | ITA  | CAN NC | USA 16 | - | 0 |
Simon Stevin

Simon Stevin
Simon Stevin (1548/1549 Brugge – 1620 mahdollisesti Leiden) oli flaamilainen matemaatikko ja insinööri. Hän vaikutti monilla tieteenaloilla sekä teorian että käytännön näkökulmasta. Hän kirjoitti teoksensa hollanniksi eikä latinaksi, kuten yleensä tapana oli hänen aikakautenaan.
Stevin oli ensimmäinen, joka selitti vuorovesi-ilmiön johtuvan Kuun painovoimasta. Musiikin alalla hän määritteli matemaattisesti tasavirityksen tietämättömänä aiemmista kiinalaisista teksteistä. Stevinin keksintöihin kuuluvat myös purjeella kulkevat rattaat, joiden nopeus ylitti hevoskäyttöisten rattaiden nopeuden.
Aiheesta muualla

Kuvia tai muita tiedostoja aiheesta Simon Stevin Wikimedia Commonsissa
Sinun numerosi? – Kuinka monta on liian paljon?

| Sinun numerosi? – Kuinka monta on liian paljon?> What’s Your Number? |
| --- | --- |

Ohjaaja:  Mark Mylod
Käsikirjoittaja:   Gabrielle Allan  Jennifer Crittenden 
Tuottaja:  Beau Flynn
Säveltäjä:  Aaron Zigman
Kuvaaja:  J. Michael Muro (käännä suomeksi)
Leikkaaja:  Julie Monroe
Pääosat:   Anna Faris  Chris Evans  Ari Graynor  Blythe Danner  Ed Begley Jr.  Oliver Jackson-Cohen 
Valmistustiedot
Valmistusmaa:  Yhdysvallat
Tuotantoyhtiö:   New Regency Pictures  Regency Enterprises  Modern VideoFilm 
Levittäjä:  InterCom Netflix
Ensi-ilta:  28. lokakuuta 2011 (suomi)
Kesto:  107 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Sinun numerosi? – Kuinka monta on liian paljon? (engl. What’s Your Number?) on ensi-iltansa suomessa 28. lokakuuta 2011 saanut yhdysvaltalainen romanttinen komedia. Elokuvan ohjasi Mark Mylod ja käsikirjoituksesta vastasivat Gabrielle Allan ja Jennifer Crittenden. Pääosassa näyttelevät muun muassa Anna Faris ja Chris Evans.
Juoni

Bostonilainen Ally säikähtää omaa numeroaan. Naistenlehden mukaan amerikkalaisnaisella on elämänsä aikana keskimäärin 10,5 rakastajaa ja Allyn numero on jo lähes tuplasti isompi. Naistenlehti ilmoittaa myös, että yli 20 petikumppania haalineilla naisilla on vaikeampi päästä naimisiin. Lisäksi Allyn pikkusisko on menossa naimisiin ja Ally päättää, että seuraavan miehen on oltava Se Oikea. Olisiko kenties joku entisistä heiloista sittenkin vielä tutustumisen arvoinen? Miesjahtiin avuksi pestautuu Allyn naapuri Colin, jonka seurassa he ovat kuin yö ja päivä.
Näyttelijät

| 0 | 1 | 2 |
| --- | --- | --- |
|  Anna Faris  | … |  Ally Darling   |
|  Chris Evans  | … |  Colin Shea   |
|  Ari Graynor  | … |  Daisy Darling   |
|  Blythe Danner  | … |  Ava Darling   |
|  Ed Begley Jr.  | … |  Mr. Darling   |
|  Oliver Jackson-Cohen  | … |  Eddie Vogel   |
|  Heather Burns  | … |  Eileen   |
|  Eliza Coupe  | … |  Sheila   |
|  Kate Simses  | … |  Katie   |
|  Tika Sumpter  | … |  Jamie   |
|  Joel McHale  | … |  Roger the Boss   |
|  Jacquelyn Doucette  | … |  Sheilan äiti   |
|  Chris Pratt  | … |  Ällöttävä Donald   |
|  Denise Vasi  | … |  Cara   |
|  Sondra James  | … |  Kasvi-leidi   |
Sinun naisesi

| Sinun naisesi Kaija Koo |
| --- | --- | --- |

Studioalbumin tiedot
 Julkaistu: 4. marraskuuta 2016
 Formaatti: CD, LP, digitaalinen
 Tyylilaji: pop-rock, muu kevyt
 Kesto: 33.06
 Levy-yhtiö: Warner Music Finland
Listasijoitukset
  Suomen virallinen lista: 2.
Kaija Koon muut julkaisut
| Kuka sen opettaa 2014 | Sinun naisesi 2016 | Taipumaton 2021 |
Singlet albumilta Sinun naisesi
 ”Siniset tikkaat” Julkaistu: 27. toukokuuta 2016  ”Nää yöt ei anna armoo” Julkaistu: 6. lokakuuta 2016  ”Joku jonka vuoksi kuolla (promo)” Julkaistu: 2016
Sinun naisesi on Kaija Koon kolmastoista studioalbumi, joka julkaistiin 4. marraskuuta 2016. Albumi ylsi ensimmäisellä listaviikollaan Suomen virallisen listan toiselle sijalle.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | En ole vielä valmis lähtemään | 3.56 |  |  |  |  |  |  |  |
| 2. | Nää yöt ei anna armoo (mukana Cheek)  | 3.30 |  |  |  |  |  |  |  |
| 3. | Siniset tikkaat | 3.36 |  |  |  |  |  |  |  |
| 4. | Joku jonka vuoksi kuolla | 3.45 |  |  |  |  |  |  |  |
| 5. | Hillitse itsesi | 3.41 |  |  |  |  |  |  |  |
| 6. | Huoli pois | 3.50 |  |  |  |  |  |  |  |
| 7. | Sinun naisesi | 3.49 |  |  |  |  |  |  |  |
| 8. | Hei dj! | 3.34 |  |  |  |  |  |  |  |
| 9. | Tahdon mitä ne kaikki tahtoo | 3.30 |  |  |  |  |  |  |  |
Arvostelut

Helsingin Sanomat:
Sinun lapsesi eivät ole sinun

| Sinun lapsesi eivät ole sinun |
| --- | --- |
Kirjailija:  Laura Honkasalo
Kieli:  suomi
Genre:  aikakausiromaani, kehitysromaani
Kustantaja:  Gummerus
Julkaistu:  2001
Ulkoasu:  sidottu
Sivumäärä:  396
ISBN:  951-20-5989-4
Löydä lisää kirjojaKirjallisuuden teemasivulta
Sinun lapsesi eivät ole sinun on Laura Honkasalon romaani vuodelta 2001.
Juoni

Kirja kertoo Nelli-nimisestä tytöstä. Hän on kommunistiperheen tytär, jolla on Juri-niminen isoveli. Kirjan tapahtumat voi sijoittaa Helsinkiin paikannimien (Senaatintori, Ruoholahti, Johanneksenkirkko jne.) perusteella.
1970-luvulla Nelli on lapsi ja käy pioneereissa. Kommunismi ei tunnu olevan lapselle kovin mieluista: kotiin ei hankita amerikkalaisia Barbie-nukkeja. Maailma on siis selkeän mustavalkoinen, esimerkiksi Neuvostoliittoa pidetään hyvänä ja Yhdysvaltoja pahana. Ainainen politiikan käsittely aiheuttaa myös pelon ydinsodasta, mutta Nellille on kuitenkin suurin kolaus se, kun isä muuttaa pois kotoa.
Nelli kasvaa ja päätyy opiskelemaan ilmaisutaitolukioon ja siitä edelleen historianopiskelijaksi Edinburghin yliopistoon 1990-luvulla. Nellillä ja Jurilla aikuistuminen osuu juuri siihen vaiheeseen, kun maailmalla sosialistinen järjestelmä alkaa rakoilla. Isän tapaaminen aikuisena on sitten pettymys. Nellillä itsellään vaihtoehtoinen ajattelutapa, muttei siis kommunismi, säilyy aikuiseksi asti. Vanhemmat puolestaan luopuvat vanhetessaan aatteistaan.
Taustaa

Laura Honkasalo itse on 1970-luvun alussa syntynyt. Hän kävi pioneereissa viisivuotiaasta teini-ikään asti. Kirja kuvastaa osittain hänen omia kokemuksia ja muistikuviaan. Kirjaa kirjoittaessaan hän luki 1970-luvun lehtiä, jotta saisi tunnelmasta aidomman. Hän halusi tehdä kirjasta sellaisen, missä on samaa toivoa, jonka hän muistaa lapsuudestaan, ja intoa siitä, että maailma voi muuttua paremmaksi.
Ajatuksen taistolaisista kertovasta kirjasta Honkasalo sai jo 15-vuotiaana. Hänen mielestään taistolaisuudesta pitäisi saada aikaan monipuolisempaa keskustelua, sillä aikaisemmin aihetta oli käsitelty yksipuolisesti ja negatiivisesti, ikään kuin oli haluttu ihmisten katuvan aatettaan. Toisaalta politiikka ei ole kirjan ainoa teema, vaan siinä ovat pinnalla myös lapsuus, nostalgia ja perhesuhteet.
Ilmestyttyään kirja sai paljon julkisuutta. Kirjailijalle oli yllätys, että julkisuus oli etupäässä myönteistä. Tosin ihmeteltiin myös, että miksi niin nuori ihminen kirjoittaa nostalgisen romaanin. Jotkut pitivät kirjan kuvaustapaa naiivina ja lapsellisena, mutta kirjailija itse ei pidä niitä negatiivisina asioina.
Kirjan nimi Sinun lapsesi eivät ole sinun tulee Kristiina Halkolan esittämästä kappaleesta Sinun lapsesi, jossa on Kahlil Gibranin kirjoittamat sanat.
Somerovaara

Somerovaara on kylä Oulun kaupungissa. Kylä sijaitsee Oulun 45. kaupunginosassa Joloksessa. Aikaisemmin kylä on kuulunut Ylikiimingin kuntaan.
Noin 25 kilometriä Ylikiimingin taajaman pohjoispuolella lähellä Arkalaa sijaitseva hajanainen kylä koostuu Kääriänkorven, Nauruan ja Somerovaaran taloryhmistä, ja käsittää noin 60 taloutta.
Clive Palmer

| Clive Palmer |
| --- | --- |

Henkilötiedot
Syntynyt: 26. maaliskuuta 1954 (ikä 70) Melbourne, Australia
Kansalaisuus:  australialainen
Muut tiedot
Yritys:  Mineralogy, Resourcehouse, Waratah Coal, Yabulu 
Asema:  johtaja ja omistaja
Siviilisääty:  naimisissa
Puoliso:  Susan o.s. Maree (k. 2006), Anna 
Vanhemmat:  George Palmer, Nancy 
Lapset:  Michael George, Emily Susan, Mary Jean 
Clive Frederick Palmer (s. 26. maaliskuuta 1954 Melbourne, Australia) on australialainen liikemies, joka omistaa kaivosyhtiö Mineralogyn. Hän on myös yhtiön perustaja ja hallituksen puheenjohtaja. Mineralogylla on hallussaan Länsi-Australiassa sijaitsevan Pilbaran alueella 160 miljardin tonnin rautamalmivarannot, jotka koostuvat magnetiitista. Palmer on merkittävä toimija myös kiinteistöalalla. Australialaiset ovat äänestäneet hänet mukaan elävien kansallisaarteiden luetteloon. Henkilöesittelyssään ABC kutsui häntä ”yhdeksi värikkäimmistä henkilöistä Australian liikepiireissä”.
Vuonna 2012 Forbes arvioi Palmerin Australian 29. rikkaimmaksi henkilöksi ja hänen omaisuutensa arvon 795 miljoonaksi dollariksi. Australialaisen talouslehti BRW:n mukaan Palmerin omaisuus olisi kuitenkin arvoltaan jopa noin 5 miljardia dollaria. Palmerin taloudellisesta asemasta ei ole selkeää julkista käsitystä, sillä hänen yhtiönsä eivät ole julkisesti noteerattuja. Palmer on ainakin kolme kertaa vetänyt pois suunnitelmansa ryhtyä tarjoamaan Mineralogy-yhtiön osakkeita julkisesti Hongkongin pörssissä.
Elämä ja ura > Terveysongelmat

Ollessaan katsomassa omistamansa Gold Coast Unitedin ottelua Brisbane Roaria vastaan lokakuussa 2009 Palmer tunsi rintakipua ja lyyhistyi. Hän sai lisähappea ja kävi varotoimenpiteenä tarkistuttamassa itsensä sairaalassa. Siellä todettiin, ettei Palmerilla ollut sydänongelmaa. Vuoden 2011 loppupuolella Palmereiden luona lomaili perheystävä, joka tekee Yhdysvalloissa lääketieteellistä tutkimusta virologian alalla. Hän havaitsi Clive Palmerilla uniapnean oireet ja suositteli tälle hakeutumista hoidettavaksi Massachusetts General Hospitalissa toimivan uniohjelman piiriin. Palmer noudattikin neuvoa ja on sittemmin ryhtynyt käyttämään nukkuessaan kasvomaskia, joka on yhdistetty uniapnean hoidossa käytettävään laitteeseen. Palmerilla on ollut huomattava määrä ylipainoa, mutta onnistuneen hoidon myötä hänen painonsa on vähentynyt selvästi. Palmerin omien sanojen mukaan hän olisi kuollut vuoden sisällä, mikäli unihäiriötä ei olisi todettu.
Elämä ja ura > Gold Coast United

Vuonna 2008 Palmer hankki omistukseensa jalkapallojoukkue Gold Coast Unitedin. Palmer asetti vuonna 2009 A-Leaguessa aloittaneelle joukkueelle tavoitteeksi päästä pelaamaan Aasian mestarien liigaa, jotta hän saisi itselleen lisänäkyvyyttä Itä-Aasiassa. Palmerilla ei ollut mielessään rahallisen voiton tekeminen joukkueella. Lokakuussa 2009 hän määräsi, että säästösyistä Gold Coast Unitedin kotiotteluissa katsojamäärät on rajoitettava korkeintaan 5 000:een. Määräyksen taustasyynä oli se, että Unitedin sopimus joukkueen kotiareena Skilled Parkin ylläpidosta vastanneen Queenslandin hallituksen kanssa aiheutti lisäkustannuksia, jos katsojamäärä olisi suurempi kuin 5 000. Unitedin kannattajat protestoivat voimakkaasti päätöstä vastaan, ja Palmer suostui lopulta luopumaan rajoitteesta.
Gold Coast Unitedilla on ollut vaikeuksia saada riittävästi yleisöä otteluihinsa. Lisäksi Palmer on käynyt sanasotaa Australian jalkapalloliitto FFA:n (Football Federation Australia) johtajia vastaan. Brisbanelaisen The Sunday Mail -lehden haastattelussa 19. helmikuuta 2012 Palmer sanoi A-Leaguen olevan ”vitsi” ja kutsui jalkapalloa ”toivottomaksi peliksi”. Australian jalkapalloliiton toimitusjohtaja Ben Buckley piti Palmerin esittämiä kommentteja loukkaavina. Kun Gold Coast United pelasi helmikuun viimeisenä viikonloppuna kotiottelua Melbourne Victorya vastaan, Gold Costia sponsoroineen Hyatt Regency -yhtiön nimen tilalle oli joukkueen pelipaidoissa vaihdettu teksti ”Freedom of Speech” (suom. sananvapaus).
Ensisijaisesti Palmerin lausunnoista ja toiminnasta oli seurauksena se, että 29. helmikuuta 2012 FFA:n puheenjohtaja Frank Lowy ilmoitti Australian jalkapalloliiton lopettaneen Palmerin A-League-lisenssin. Hän perusteli lisenssin peruuttamista sillä, että Gold Coastin A-Leagueen osallistumista koskevan sopimuksen sääntöjä oli FFA:n näkemyksen mukaan rikottu ainakin kolmella selkeällä tavalla. Palmer vastasi FFA:n päätökseen rajusti kutsuen Lowya ”diktaattoriksi” ja kertoi vievänsä asian oikeuteen. Palmer myös esitti Twitterissä , että Frank Lowy on ”instituutio, joka nyt kuuluu instituutioon”. Oikeudenkäynnistä odotettiin yhtä Australian urheiluhistorian näkyvimmistä.
Palmer ryhtyi sanoista tekoihin ja jätti oikeuteen hakemuksen, jolla hän anoi oikeudelta määräystä, joka sallisi Gold Coast Unitedin jatkavan pelaamista A-Leaguessa. Brisbanen korkeimman oikeuden tuomari Jean Dalton kuitenkin hylkäsi anomuksen. Hänen nähdäkseen tapa, jolla iskulausetta ”sananvapaus” oli käytetty, ei ollut rikkonut joukkueen osallistumissopimuksen ehtoja. Erityisesti 19. ja 20. helmikuuta 2012 Palmerin esittämiä toistuvia lausuntoja tuomari Dalton kuitenkin piti sopimusrikkomuksina, eikä hän nähnyt mahdollisena sellaista riidan osapuolten välistä yhteistoimintaa, jota haetun oikeuden määräyksen toteuttaminen olisi edellyttänyt. Palmer määrättiin maksamaan oikeudenkäynnin kustannukset. Hän ei ollut oikeudessa itse paikalla.
Maaliskuussa 2012 Palmer ilmoitti perustavansa uuden jalkapalloelimen nimeltä Football Australia. Hän kertoi järjestön iskulauseen olevan ”Me potkimme lujempaa” (engl. We kick harder).